**Două zăpezi**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mansarda mea albastră, cu trandafiri de talc,

Împiedicatul tunet se-ascunde în făptură,

Făptura mi se-ascunde-n iubiri-miniatură,

Mansarda mea în unghiuri, cu flori pe care calc.

Mansarda mea bolnavă, bolnave anemone,

Apoasele ferestre, apoase-ncrengături,

Pervazuri şi pervazuri, iubiri-miniaturi,

Mansarda mea în unghiuri, bolnave histrione.

Molateca ta palmă vibrează-n umeri, umeri

Şi uite cum se duce o candelă de os,

Şi uite cum se duce conturul tău sticlos;

Cu palmele, mansardă a timpului să numeri.

1 aprilie 2017, Constanţa